Copyright: HP DeskJet 890C -sarjan vianmääritys


build tag spacer


Sisältö
Ohjeita kirjoittimen häiriöiden korjaamiseen

 Valitse kirjoittimessasi esiintyvää oiretta vastaava kuvaus.

Kirjoittimesta ei tulostu sivua.

Kirjoittimesta tulostui tyhjä sivu.

Sivun asemointi on väärin.

Tulosteen laatu on heikko.

Sivulta puuttuu jotain tai jotain on väärin.

Tulostusongelmia verkkokirjoittimessa.

Tietyt ohjelmistoristiriidat

Hyödyntääksesi parhaiten kirjoitintasi ja sen mukana toimitettavia näyttöohjeita käytä HP DeskJetin Työkaluja.


Build tag spacer


Kirjoittimesta ei tulostu sivua

Yrittikö kirjoitin poimia paperiarkin, mutta se ei onnistunut?

Kyllä

Ei


Kirjoittimesta ei tulostu sivua

Mahdollisia syitä

Kirjoittimesta on paperi lopussa?

Varmista, että syöttölokeroon (alalokeroon) on ladattu pino paperia oikein.

Napsauta tätä [image] saadaksesi ohjeita paperin lataamisesta.

Paperityyppi on väärä?

Joissakin papereissa on sileä tai liukas pinta, jonka vuoksi niitä on vaikea poimia. Kokeile erityyppistä paperia. Tätä ongelmaa ei pitäisi esiintyä, kun käytät HP:n suosittelemia paperityyppejä.

Napsauta tätä [image] saadaksesi tietoja papereista.

Kirjoitin ei usein pysty poimimaan paperia?

Jos tämä tapahtuu jatkuvasti erityyppisiä papereita käytettäessä, paperin nostotelat saattavat olla pölyisiä, ja ne täytyy puhdistaa.

Napsauta tätä [image] saadaksesi ohjeita paperin nostotelojen puhdistamisesta.

Mikään mainituista toimenpiteistä ei auttanut?

Napsauta tätä [image], jos mikään mainituista toimenpiteistä ei auttanut.


Kirjoittimesta ei tulostu sivua

Onko DeskJet -kirjoittimesi liitetty verkkoon?

Kyllä

Ei


Kirjoittimesta ei tulostu sivua

Tarkista virtalähde

Onko kirjoittimeen kytketty virta?

Kyllä

Ei


Buildtag spacerdo not remove.


Tarkista kirjoittimen asetus
Kirjoittimesta ei tulostu sivua

Tarkista kirjoittimen asetus

Väärä kirjoitin on valittu?

Varmista, että HP DeskJet -kirjoitin on valittu nykyiseksi tai oletuskirjoittimeksi.

Napsauta tätä [image] tarkistaaksesi tämän ja valitaksesi kirjoittimen nyt.

Napsauta tätä [image], jos oletuskirjoitin on oikea.

Paperi on ladattu väärään lokeroon?

Paperi saattaa olla väärässä lokerossa. Varmista, että se on syöttölokerossa (alalokerossa).


Buildtag spacer


Buildtag spacer


Kytke kirjoittimeen virta
Kirjoittimesta ei tulostu sivua

Kytke kirjoittimeen virta

Paina ja pidä kirjoittimen alimmaista painiketta alhaalla muutama sekunti. Lyhyen käynnistyksen jälkeen painikkeen yläpuolelle pitäisi syttyä jatkuva vihreä valo.

Napsauta tätä [image], jos kirjoitin ei kytkeydy päälle.

Huomaa:  Jos yritit tulostaa, kun kirjoittimesta oli katkaistu virta, sinun olisi pitänyt nähdä hälytysviesti näytössä. Jos hälytysviestiä ei tullut näyttöön, kaksisuuntainen tiedonsiirtoyhteys ei ehkä toimi tietokoneen ja kirjoittimen välillä. Tarkista yhteys suorittamalla kirjoittimen tiedonsiirtotesti.

Napsauta tätä [image] tarkistaaksesi yhteyden nyt.


Buildtag spacer


Tarkista virtaliitännät
Kirjoittimesta ei tulostu sivua

Tarkista virtaliitännät

1	Varmista, että kirjoittimen virtajohto on tiukasti kiinni kirjoittimen pistokkeessa ja maadoitetussa seinärasiassa, ylivirtasuojassa tai virtakiskossa.

2	Jos käytät virtakiskoa, varmista, että kiskossa on jännite. Voit myös yrittää liittää kirjoittimen suoraan seinärasiaan.

3	Tarkista, että seinärasiaan tulee jännite.

Varoitus:  Jos kirjoitin ei vieläkään käynnisty, siinä voi olla mekaaninen häiriö. Kytke kirjoitin irti virtalähteestä ja soita HP:n asiakastukikeskukseen.

Napsauta tätä [image] saadaksesi ohjeita HP:lle soittamisesta.


Tarkista kirjoitinkaapelin liitäntä

Tiukka kaapeliliitos on tärkeä kirjoittimen toiminnalle. Kirjoittimesi ohjelmisto käyttää kaksisuuntaista tiedonsiirtoa, jotta tietokoneesi voisi seurata kirjoittimen toimintatilaa ja korjata nopeasti tulostuksessa mahdollisesti tapahtuvat häiriöt. Tarkista tämä kaksisuuntainen liitos seuraavasti:

1	Varmista, että kirjoitinkaapeli on tiukasti kiinni kirjoittimessa ja tietokoneessasi.

2	Napsauta tätä [image] suorittaaksesi kirjoittimen tiedonsiirtotestin.


Kirjoittimesta ei tulostu sivua

Mikä on vikana?

Tulostus kestää tavanomaista kauemmin?

Et ole ehkä varannut tarpeeksi aikaa tulostukselle. Kun dokumentissa on paljon fontteja tai grafiikkaa, joissa on monimutkaisia värejä, kuten värivalokuvissa, tulostus kestää tavallista kauemmin.

Tulostuvatko muut dokumentit?

Tulosta testisivu todetaksesi, syntyykö ongelma ainoastaan käyttämästäsi sovellusohjelmasta.

Napsauta tätä [image] tulostaaksesi itsetestisivun.

Pystyikö kirjoitin tulostamaan testisivun?

  Kyllä

  Ei


Seuraavat toimet

Tämä ongelma johtuu todennäköisesti kirjoittimessa tai tietokonejärjestelmässä olevasta viasta. Vianmääritys ei pysty ratkaisemaan tämäntyyppistä ongelmaa. Pyydä lisäapua soittamalla HP:n asiakastukikeskukseen.

Ennen soittoa ota kirjoittimesi malli- ja sarjanumero esille. Anna myös saatavilla olevat tiedot tietokonejärjestelmästäsi.

Napsauta tätä [image] saadaksesi tietoja tuesta USA:ssa ja Kanadassa.

Napsauta tätä [image] saadaksesi tietoja tuesta Euroopassa.

Napsauta tätä [image] saadaksesi tietoja tuesta Australiassa ja Uudessa-Seelannissa.

Napsauta tätä [image] saadaksesi tietoja tuesta muualla maailmassa.


Avun saanti HP:ltä

Tämä vianmääritysohjelma ei pysty määrittämään tulostusongelmasi syytä. Ongelma viittaa kirjoittimen asetukseen. Kokeile seuraavaa ennen kuin soitat HP:lle:

Katkaise tietokoneesta ja kirjoittimesta virta ja kytke se uudestaan päälle.

Jos ongelma jatkuu tai siihen liittyy monta näyttöön tulevaa virheviestiä, tarkista tietokoneen ja kirjoittimen kaapeliliitäntä ja asenna kirjoittimen mukana toimitettu ohjelmisto uudelleen.

Jos nämä toimenpiteet eivät auta, soita HP:n asiakastukikeskukseen.

Ennen soittoa ota kirjoittimesi malli- ja sarjanumero esille. Anna myös saatavilla olevat tiedot tietokonejärjestelmästäsi.

Napsauta tätä [image] saadaksesi tietoja tuesta USA:ssa ja Kanadassa.

Napsauta tätä [image] saadaksesi tietoja tuesta Euroopassa.

Napsauta tätä [image] saadaksesi tietoja tuesta Australiassa ja Uudessa-Seelannissa.

Napsauta tätä [image] saadaksesi tietoja tuesta muualla maailmassa.


Asiakastukinumerot USA:ssa ja Kanadassa
Puhelut USA:sta ja Kanadasta

Takuuaikana

Soita (208) 323-2551 maanantaista perjantaihin 6.00  22.00 Kalliovuorten aikaa (MST) ja lauantaisin 9.00  16.00 MST. Tämä palvelu on maksuton takuuaikana, mutta sinun täytyy kuitenkin maksaa tavanomaiset kaukopuhelumaksut.

Takuuajan jälkeen

Palvelu on tarjolla ainoastaan USA:ssa. Soita (900) 555-1500 (2,50 USD/minuutti) 7.00  18.00 MST ja lauantaisin 9.00  15.00 MST. Palvelun laskutus alkaa siitä, kun huoltoteknikko on vastannut. (Palvelun hintoja voidaan muuttaa ilman erillistä ilmoitusta.)


Asiakastukinumerot Euroopassa
Puhelut Euroopasta

Ota yhteys HP:n Euroopan asiakastukikeskukseen. Tämä palvelu on veloitukseton kirjoittimen takuuaikana. Puhelinnumerot on annettu kirjoittimen mukana toimitetussa vihkosessa. Kysy lisätietoja lähimmästä HP:n myynti- ja tukikeskuksesta.

Asiakastukihenkilöt vastaavat kysymyksiin kirjoittimesi asetuksesta, kokoonpanosta, asennuksesta ja toiminnasta. He voivat myös auttaa vianmäärityksessä ja kirjoitinongelmien ratkaisemisessa sekä antaa huolto- ja korjausohjeita.


Asiakastukinumerot Australiassa ja Uudessa-Seelannissa
Puhelut Australiasta ja Uudesta-Seelannista

Soita numeroon (03) 272-8000 Australiassa tai (09) 356-6640 Uudessa-Seelannissa saadaksesi teknistä apua tukihenkilöltä.

Tämä palvelu on maksuton 12 kuukauden ajan ostopäivästä lähtien. Joudut kuitenkin maksamaan tavanomaiset kaukopuhelumaksut. Maksuttoman aikajakson jälkeen teknisestä avusta veloitetaan 25,00 USD kerralta.


Asiakastukinumerot muualla maailmassa
Puhelut muualta maailmasta

Ota yhteyttä paikalliseen myyjään tai lähimpään HP:n myynti- ja tukikeskukseen saadaksesi apua teknisiin kysymyksiin tai laitteiston korjauspalveluihin.


Soita ohjelmiston valmistajalle

Ongelma johtuu todennäköisesti sovellusohjelmistossasi olevasta ristiriidasta. Ota yhteys ohjelmiston valmistajaan saadaksesi apua.

Napsauta tätä [image] nähdäksesi luettelon tunnetuista ristiriidoista, jotka esiintyvät suosittujen sovellusohjelmien yhteydessä, ja saadaksesi tietoja yhteydenotosta ohjelmiston valmistajaan.


Seuraavat toimet

Tämä ongelma johtuu todennäköisesti siitä, että sovellusohjelmasi ei kykene tulkitsemaan tulostusasetuksia. Katso ohjelmistosi opasta tai kysy yksityiskohtaisempia neuvoja soittamalla ohjelmiston valmistajalle. Joitain ohjelmistoristiriitoja on käsitelty Julkaisutiedot-tiedostossa, joka on asennettu yhdessä kirjoitinohjelmiston kanssa.

Napsauta tätä [image] tarkistaaksesi tunnetut ohjelmistoristiriidat Julkaisutiedoista.


Kirjoittimesta tulostui tyhjä sivu: mahdollisia syitä
Kirjoittimesta tulostui tyhjä sivu

Mahdollisia syitä

Onko DeskJet -kirjoittimesi verkossa?

Napsauta tätä [image] , jos HP DeskJet -kirjoittimesi on liitetty verkkoon.

Mustekasetissa on vielä suojateippi?

Kukin mustekasetti toimitetaan suojattuna mustesuuttimet peittävällä muoviteipillä. Tarkista kasetit ja poista teippi tarvittaessa.

Mustekasetista on muste lopussa?

Jos tyhjä sivu tulostuu tulostaessasi mustaa tekstiä, musta mustekasettisi saattaa olla tyhjä. Vaihda musta kasetti.

Napsauta tätä [image] saadaksesi ohjeita mustekasetin vaihtamisesta.

Väärä kirjoitin on valittu?

Varmista, että HP DeskJet -kirjoittimesi on valittu aktiiviseksi tai oletuskirjoittimeksi.

Napsauta tätä [image] tarkistaaksesi tämän ja valitaksesi kirjoittimen nyt.

Mainitut toimenpiteet eivät auttaneet?

Napsauta tätä [image], jos mikään mainituista toimenpiteistä ei auttanut.


Buildtag spacer


Buildtag spacer


Asemointi sivulla on väärin
Sivun asemointi on väärin

Mikä on vikana?

Tulosteen suunta on väärä.

Värit eivät ole linjassa keskenään.

Koko tuloste on vinossa tai kierossa.

Teksti tai grafiikka leikkautuu pois sivun reunoista.


Tulosteen suunta on väärä: mahdollisia syitä
Tulosteen suunta on väärä

Mahdollisia syitä

Väärä sivun suunnan asetus?

Ohjelmistosta valittu Sivun suunta ei ehkä vastaa HP:n tulostusasetukset -valintaikkunasta valittua sivun suuntaa.

Napsauta tätä [image] saadaksesi ohjeita tulostusasetusten muuttamisesta.

Väärä paperikoko on valittu?

HP:n tulostusasetukset -valintaikkunan Paperikokoasetus ei ehkä vastaa käyttämäsi paperin kokoa.

Napsauta tätä [image] saadaksesi lisätietoja.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Ratkaisu
Lisätietoja

Mahdollinen ratkaisu

Mukautetun kokoinen paperi ja kirjekuoret vaativat erityisiä tulostusasetuksia paperin koolle ja sivun suunnalle. Tarkista nämä asetukset, jos tulostat kyseisille paperityypeille.

Napsauta tätä [image] saadaksesi ohjeita tulostusasetusten muuttamisesta.

Vihje:  Useimmissa Windows-ohjelmissa on pikakuvake tai painike kirjekuorien tulostusta varten. Katso ohjelmiston ohjekirjasta lisätietoja kirjekuorien tulostamisesta.


Värit eivät ole linjassa oikein: mahdollisia syitä
Värit eivät näytä olevan linjassa keskenään

Mahdollisia syitä

Mustekasetit täytyisi kohdistaa?

Muista kohdistaa mustekasetit aina niiden poistamisen tai vaihtamisen jälkeen.

Napsauta tätä [image] kohdistaaksesi mustekasetit.

Onko dokumentissa oleva grafiikka asemoitu oikein?

Tarkista ohjelmasi zoomaus- tai esikatselutoiminnan avulla mahdolliset virheet grafiikan sijoittelussa sivulla.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Koko tuloste on vinossa tai kierossa: mahdollisia syitä
Koko tuloste on vinossa tai kierossa

Mahdollisia syitä

Onko paperi ladattu oikein?

Varmista, että paperi on syöttölokerossa (alalokerossa) ja että paperin pituus- ja leveyssäätimet ovat tiukasti paperinipun vasempaa ja alareunaa vasten.

Napsauta tätä [image] saadaksesi ohjeita paperin lataamisesta.

Väärä paperityyppi?

Jotkut paperityypit eivät sovellu HP DeskJet -kirjoittimen kanssa käytettäviksi.

Napsauta tätä [image] saadaksesi tietoja papereista.

Ladattuna on kaksi tai usempia erityyppisiä papereita?

Vain yhdentyyppistä paperia pitäisi olla ladattuna syöttölokeroon (ellet tulosta tarroille).

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Paperisuosituksia
Lisätietoja

Paperisuosituksia

HP DeskJet -kirjoittimesi on suunniteltu toimimaan moitteettomasti useimmilla toimistoissa käytettävillä paperityypeillä ja 25%:n puuvillaseosteisella kovapaperilla. Koska tulostus tapahtuu musteella, paras tulostusjälki saavutetaan mustetta hyvin imevällä paperilla.

On hyvä kokeilla erilaisia paperityyppejä ennen suuren varaston hankkimista. Etsi paperityyppi, joka toimii hyvin ja on helposti saatavilla. HP:n Premium laatupaperi on suunniteltu kaikkein parasta tulostusjälkeä varten.

Paperi, joka on liian ohutta, jossa on liukas pintakuvio tai joka venyy helposti, voi kulkea huonosti kirjoittimen paperiradan läpi.

Paperi, joka on voimakkaasti kuvioitu tai imee huonosti mustetta, voi aiheuttaa heikosti täyttynyttä grafiikkaa tai tekstiä.

Käytä ainoastaan yhtä paperityyppiä kerrallaan syöttölokerossa varmistaaksesi paperin hyvän kulun kirjoittimen läpi.

Kokeile saman dokumentin tulostusta paperille, joka on aiemmin toiminut hyvin kirjoittimessasi.

Vihje:  Paperityypin lisäksi mustekasettien kunto vaikuttaa oleellisesti hyvään tulostuslaatuun.

Napsauta tätä [image] saadaksesi lisätietoja.


Teksti tai grafiikka leikkautuu pois sivun reunoista: mahdollisia syitä
Teksti tai grafiikka leikkautuu pois sivun reunoista

Mahdollisia syitä

Väärät marginaaliasetukset?

Varmista, että dokumentin marginaalit eivät ylitä suurinta mahdollista HP DeskJet -kirjoittimesi tulostusaluetta.

Napsauta tätä [image] saadaksesi tietoja vähimmäismarginaaliasetuksista.

Tulostus ei mahdu paperille?

Pois jäävä tulostus saattaa olla tulostusalueen ulkopuolella.

-Tai-

Tulostamasi dokumentin koko on suurempi kuin syöttölokerossa olevan paperin.

Napsauta tätä [image] saadaksesi lisätietoja.

Väärä sivun suunnan asetus?

Valittuna oleva sivun suunta saattaa olla väärä tulostamallesi dokumentille.

Napsauta tätä [image] saadaksesi ohjeita tulostusasetusten muuttamisesta.

Paperi on ladattu väärin?

Varmista, että paperin pituus- ja leveyssäätimet ovat tiukasti paperinipun vasempaa ja alareunaa vasten.

Napsauta tätä [image] saadaksesi ohjeita paperin lataamisesta.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Vähimmäismarginaalit

Dokumenttisi marginaalien täytyy olla vähintään seuraavien vähimmäismarginaalien suuruisia:

Letter, Legal- ja Executive-kokoinen paperi

Vasen:	6,4 mm (0,25 tuumaa)

Oikea:	6,4 mm (0,25 tuumaa)

Ylä:	1,0 mm (0,04 tuumaa)

Ala:	11,7 mm (0,46 tuumaa)

A4- ja A5-kokoinen paperi

Vasen:	3,4 mm (0,13 tuumaa)

Oikea:	3,4 mm (0,13 tuumaa)

Ylä:	1,0 mm (0,04 tuumaa)

Ala:	11,7 mm (0,46 tuumaa)

B5-kokoinen paperi

Vasen:	3,4 mm (0,13 tuumaa)

Oikea:	3,4 mm (0,13 tuumaa)

Ylä:	1,0 mm (0,04 tuumaa)

Ala:	11,7 mm (0,46 tuumaa)

Kortit (4x6, 5x8 ja A6)

Vasen:	3,2 mm (0,125 tuumaa)

Oikea:	3,2 mm (0,125 tuumaa)

Ylä:	1,0 mm (0,04 tuumaa)

Ala:	11,7 mm (0,46 tuumaa)

Kirjekuoret

Vasen:	22,1 mm (0,87 tuumaa)

Oikea:	1,0 mm (0,04 tuumaa)

Ylä:	3,2 mm (0,125 tuumaa)

Ala:	3,2 mm (0,125 tuumaa)

Mukautettu paperikoko (minimikoko 100 x 148 mm/3,9 x 5,8 tuumaa)

Vasen:	3,4 mm (0,13 tuumaa)

Oikea:	3,4 mm (0,13 tuumaa)

Ylä:	1,0 mm (0,04 tuumaa)

Ala:	11,7 mm (0,46 tuumaa)


Koko tulosteen sovittaminen sivulle
Lisätietoja

Koko tulosteen sovittaminen sivulle

Jos sovellusohjelmassasi on esikatselutoiminto, voit tarkistaa siitä tulostuksen sopimisen dokumentin sivulle. Tarkista dokumentissa oleva grafiikka varmistaaksesi, että sen nykyinen koko (skaala) mahtuu kirjoittimen tulostusalueelle.

Jos tulostettavan dokumentin asettelu mahtuu kirjoittimesi tukemalle paperikoolle, lataa kirjoittimeen oikeankokoista paperia. Varmista, että olet valinnut oikean sivun suunnan.

Joissain sovellusohjelmissa on toiminto, joka skaalaa dokumentin automaattisesti valittuna olevalle paperikoolle.

Paperin leveys tulee olla 100 mm - 216 mm (3,9 - 8,5 tuumaa). Paperin pituus tulee olla 148 mm - 356 mm (5,8 - 14 tuumaa).


Tulostuslaatu on huono

Mikä on vikana?

Tuloste on haalea tai värit ovat himmeitä.

Värit sekaantuvat toisiinsa.

Muste jättää juovia tai tahraa.

Muste ei täytä tekstiä tai grafiikkaa kokonaan.

Teksti on reunoiltaan epätasaista (sahalaitaista).


Tuloste näyttää haalealta: mahdollisia syitä
Tuloste on haalea tai värit ovat himmeitä

Mahdollisia syitä

EconoFast-tulostuslaatu on valittu?

Valitse Normaali tai Paras laatu kirjoitinohjaimesta.

Napsauta tätä [image] saadaksesi ohjeita tulostusasetusten muuttamisesta.

Väärä paperityyppiasetus?

Kun tulostat kalvoille tai muille erikoisille materiaaleille, valitse vastaava paperityyppi HP:n tulostusasetukset -valintaikkunasta.

Napsauta tätä [image] saadaksesi ohjeita tulostusasetusten muuttamisesta.

Väärä paperityyppi?

Jotkut paperityypit eivät sovi HP DeskJet -kirjoittimessasi käytettäviksi.

Napsauta tätä [image] saadaksesi tietoja papereista.

Mustekasetti on tyhjenemässä tai suuttimet ovat tukossa?

Tulostuslaadun huomattavasti heikentyessä on aina hyvä suorittaa mustekasettien puhdistus.

Napsauta tätä [image] puhdistaaksesi mustekasetit.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.

Vihje:  Mustekasettien kunto ja käyttämäsi paperin tyyppi vaikuttavat oleellisesti tulostuksen laatuun.

Napsauta tätä [image] saadaksesi lisätietoja.


Paperi ja mustekasetit
Lisätietoja

Mustekasetit

Kirjoittimesi mustekaseteissa on mikroskooppisen pieniä suuttimia, jotka voivat tukkeutua ollessaan alttiina ilmalle muutamaa minuuttia kauemmin. Kirjoitin on suunniteltu itse estämään suuttimien tukkeutuminen sen ollessa käyttämättömänä, tai kun virta on katkaistu kirjoittimen Virta [image] -painikkeesta.

Pitkään käyttämättömänä ollut mustekasetti voi myös tukkeutua. Tämä johtaa huomattavaan tulostuslaadun heikkenemiseen. Avaa mustekasetin suuttimet puhdistamalla kasetit.

Napsauta tätä [image] puhdistaaksesi mustekasetit nyt.


Värit sekaantuvat toisiinsa: mahdollisia syitä
Värit sekaantuvat toisiinsa

Mahdollisia syitä

Tulostusasetus käyttää liian paljon mustetta?

Jotkut Paperityyppi-asetukset (kuten Kalvo) ja Tulostuslaatu-asetukset (kuten Paras) vaativat enemmän mustetta kuin toiset. Valitse eri tulostusasetukset HP:n tulostusasetukset -valintaikkunasta.

Napsauta tätä [image] saadaksesi ohjeita tulostusasetusten muuttamisesta.

Väärä paperityyppi?

Jotkut paperityypit eivät sovi HP DeskJet -kirjoittimessasi käytettäviksi.

Napsauta tätä [image] saadaksesi lisätietoja papereista.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Muste tahrautuu valkoisille alueille: mahdollisia syitä
Muste jättää juovia tai tahraa

Mahdollisia syitä

Ylimääräistä mustetta ja likaa on kuivunut suutinlevyn ympärille?

Jos kuivunutta mustetta ja roskaa (pölyä, maton kuituja tms.) on kasautunut huomattavasti suutinlevyn ympärille, alue mustekasetin suutinten ympärillä täytyy puhdistaa.

Napsauta tätä [image] saadaksesi puhdistusohjeet.

Ylimääräistä mustetta ja roskaa on kuivunut suutinlevyn pinnalle?

Jos kuivunutta mustetta ja roskaa (pölyä, maton kuituja tms.) on kasautunut huomattavasti suutinlevyn pinnalle, mustekasetin suuttimet täytyy puhdistaa.

Napsauta tätä [image] puhdistaaksesi mustekasetit nyt.

Paperityyppi aiheuttaa tahriintumista?

Jotkut paperityypit eivät ime mustetta hyvin. Tästä seuraa musteen hidas kuivuminen ja mahdollinen tahriintuminen.

Napsauta tätä [image] saadaksesi lisätietoja papereista.

Paperi kupruilee, koska siinä on liikaa mustetta?

Väridokumentit voivat käyttää liian paljon mustetta, joka rypistää paperin ja aiheuttaa tahriintumista. Kokeile Normaalia tai EconoFast-tulostuslaatuasetusta, tai käytä HP Premium -laatupapereita.

Napsauta tätä [image] saadaksesi ohjeita tulostusasetusten muuttamisesta.

Tuloste ei kuivunut tarpeeksi kauan?

Anna dokumentin kuivua kauemmin, ennen kuin käsittelet sitä. Tämä pitää erityisesti paikkansa kalvoille tulostaessasi.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Muste ei täytä tekstiä tai grafiikkaa kokonaan: mahdollisia syitä
Muste ei täytä tekstiä tai grafiikkaa kokonaan

Mahdollisia syitä

Väärä paperityyppiasetus?

Kun tulostat kalvoille tai muille erikoisille materiaaleille, valitse vastaava paperityyppi HP:n tulostusasetukset -valintaikkunasta.

Napsauta tätä [image] saadaksesi ohjeita tulostusasetusten muuttamisesta.

Mustekasetit tarvitsevat puhdistusta?

Aina kun tulostuslaatu näkyvästi heikkenee, on hyvä puhdistaa mustekasetit.

Napsauta tätä [image] puhdistaaksesi mustekasetit.

Mustekasetista on muste lopussa?

Jos mustekasettien puhdistaminen ei auta, mustekasetti saattaa olla tyhjä. Vaihda kasetti uuteen.

Napsauta tätä [image] saadaksesi ohjeita mustekasettien vaihtamisesta.

Mustekaseteissa on huono kosketus?

Kokeile kasettien poistamista ja uudelleenasentamista ja varmista, että ne napsahtavat kunnolla paikoilleen. Jos koskettimien lähelle on muodostunut mustekasautumia, puhdista ne vaahtokumipäisellä tikulla.

Napsauta tätä [image] saadaksesi ohjeita mustekasettien vaihtamisesta.

Väärä paperityyppi?

Jotkut paperityypit eivät ole soveliaita käytettäviksi HP DeskJet -kirjoittimessasi.

Napsauta tätä [image] saadaksesi lisätietoja papereista.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Teksti on reunoiltaan epätasaista (sahalaitaista): mahdollisia syitä
Teksti on reunoiltaan epätasaista (sahalaitaista)

Mahdollisia syitä

Väärä fontti on valittu?

Jotkut sovellusohjelmistot käyttävät erikoisia fontteja, joissa on sahalaitaiset reunat suurennettuina tai tulostettuina. Käyttämällä TrueType-fontteja varmistat, että kirjoitin voi tulostaa tasaisia kirjasimia. Kun valitset fontin, etsi TrueType-kuvake [image].

Olet tulostamassa bittikarttatekstiä?

Jos yrität tulostaa bittikarttatekstiä, siinä voi olla sahalaitaiset reunat suurennettuna tai tulostettuna. Käyttämällä TrueType-fontteja varmistat, että kirjoitin voi tulostaa tasaisia kirjaimia. Kun valitset fontin, etsi TrueType-kuvake [image].

Väärä paperityyppi?

Paperi, joka on voimakkaasti pintakuvioitua tai joka ei ime mustetta hyvin, saattaa aiheuttaa grafiikan ja tekstin heikon tulostumisen.

Napsauta tätä [image] saadaksesi tietoja papereista.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Puhdistusohjeet

Puhdista muste ja roska mustekasetin suutinlevyn ympäriltä seuraavien toimenpiteiden avulla:

1	Katkaise kirjoittimesta virta ja avaa yläkansi.

Mustekasetin keinu siirtyy kirjoittimen keskelle.

2	Kun keinu on keskiasennossa, irrota virtajohto ja poista molemmat mustekasetit kirjoittimesta.

3	Tarkasta, onko mustekasetissa musteen ja roskan kasautumia.

Jos havaitset kasautumaa, puhdista se kunkin mustekasetin suutinlevyn ympäriltä kostutetulla vaahtomuovipäisellä tikulla. Älä pyyhi suutinlevyn poikki tai sitä kohti.

Huomaa:  Käytä puhdasta vaahtomuovipäistä tikkua (tai puhdasta, nukatonta kangaspalaa) kullekin mustekasetille. Tislattu vesi on suositeltavaa. Vesijohtovesi saattaa sisältää epäpuhtauksia, jotka voivat reagoida musteen kanssa.

4	Asenna mustekasetit uudelleen ja kytke virtajohto takaisin kirjoittimeen.

5	Tulosta itsetestisivu varmistaaksesi, että tulosteen tahrimisongelma on korjattu.

Napsauta tätä [image] tulostaaksesi itsetestisivun nyt.


Ylläoleva keltainen varjostettu alue on suutinlevy.


Puhdista keltaiset varjostetut alueet.


Buildtag spacer


Sivulta puuttuu jotain tai jotain tulostuu väärin

Mikä on vikana?

Teksti tai grafiikka leikkautuu pois sivun reunoilta.

Tulosteessa on käsittämättömiä merkkejä.

Kaikki tulostuu käänteisenä.

Väärät fontit tulostuvat.

Värit ovat erilaisia kuin niiden pitäisi olla.


Buildtag spacer


Buildtag spacer


Tulosteessa on käsittämättömiä merkkejä: mahdollisia syitä
Tulosteessa on käsittämättömiä merkkejä

Mahdollisia syitä

Järjestelmä täytyy käynnistää uudelleen?

Katkaise virta kirjoittimesta ja tietokoneesta muutamaksi sekunniksi ja kytke se sitten takaisin päälle. Kokeile tulostusta uudelleen.

Kaapeliliitäntä on huono?

Tavallinen syy käsittämättömiin merkkeihin on huono kaapeliliitäntä kirjoittimen ja tietokoneen välillä.

Napsauta tätä [image] testataksesi kirjoittimen liitännän.

Väärä kirjoitin on valittu?

Varmista, että HP DeskJet -kirjoittimesi on valittu aktiiviseksi tai oletuskirjoittimeksi.

Napsauta tätä [image] tarkistaaksesi tämän ja valitaksesi kirjoittimen nyt.

Dokumenttitiedosto on vahingoittunut?

Näin tapahtuu joskus. Jos voit tulostaa muita dokumentteja samalla sovellusohjelmalla, yritä tulostaa dokumenttisi varmuuskopiosta.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Buildtag spacer


Buildtag spacer


Mikä on vikana?
Kaikki tulostuu käänteisenä

Mahdollisia syitä

Käännä vaakasuunnassa -asetus on valittu HP:n tulostusasetukset -valintaikkunasta

Käännä vaakasuunnassa -asetus tulostaa koko sivun käänteisenä, jotta piirtoheittimelle kuvapuoli alaspäin asetettu sivu näkyisi oikein. Varmista, että Käännä vaakasuunnassa ei ole valittuna, kun tulostat muuntyyppisiä dokumentteja.

Napsauta tätä [image] saadaksesi ohjeita tulostusasetusten muuttamisesta.


Buildtag spacer


Buildtag spacer


Väärät fontit tulostuvat: mahdollisia syitä
Väärät fontit tulostuvat

Mahdollisia syitä

Dokumentissa on käytetty fontteja väärin?

Varmista, että käytät valitsemiasi fontteja oikein. (Esimerkiksi maalausohjelmassa sinun täytyy kirjoittaa merkit oikeankokoisina - niitä ei voi suurentaa vetämällä tai skaalaamalla.)

Onko tietokoneessa käyttämäsi fontti?

Dokumentissa käytetyt fontit eivät välttämättä löydy Windows-järjestelmästäsi tai käyttämäsi fontti ei ehkä ole tarkoitettu tulostettavaksi. Katso löytyykö väärin tulostuva fontti sovellusohjelmasi fontinvalintaruudusta ja tarkista, että se on TrueType [image] -fontti.

Väärä kirjoitin on valittu?

Varmista, että HP DeskJet -kirjoittimesi on valittu aktiiviseksi tai oletuskirjoittimeksi.

Napsauta tätä [image] tarkistaaksesi tämän ja valitaksesi kirjoittimen.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Buildtag spacerdo not remove.


Värit ovat erilaisia kuin niiden pitäisi olla: mahdollisia syitä
Värit ovat erilaisia kuin niiden pitäisi olla

Mahdollisia syitä

Värit ovat täysin väärät?

Kun värit tulostuvat täysin väärin (esimerkiksi vihreä tulostuu sinisenä tai keltaisena), mustekasetista saattaa olla yksi tai useampia värejä lopussa. Paras tapa tarkistaa tämä on puhdistaa kasetit.

Napsauta tätä [image] puhdistaaksesi kasetit.

Värit ovat harmaita tai oikeita, mutta väärän sävyisiä?

Jos värit tulostuvat harmaasävyinä:
Harmaasävytulostus-valintaruutu on todennäköisesti valittuna HP:n tulostusasetukset -valintaikkunassa. Poista valinta väritulostuksessa Harmaasävytulostus-valintaruudusta Väri-välilehdestä.

Jos ongelma on värisävyissä:
Väärä ColorSmart-asetus saattaa olla valittuna HP:n tulostusasetukset -valintaikkunassa. Valitse Automaattinen-asetus Väri-välilehdestä parhaan tuloksen saavuttamiseksi.

Napsauta tätä [image] saadaksesi ohjeita tulostusasetusten muuttamisesta.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Tulostusongelmia verkkokirjoittimessa

Seuraavat toimenpiteet voivat auttaa, jos verkkotulostuksessa on ongelmia:

Tarkista kirjoitin

1	Varmista, että kirjoittimeen on kytketty virta ja yläkansi on kiinni.

2	Tarkista, että paperi on ladattu oikein kirjoittimeen.

3	Varmista, että verkkokaapelin ja kirjoitinkaapelin liitännät ovat tiukat.

4	Paina Jatka [image] -painiketta ja odota muutama sekunti, kunnes tulostus alkaa.

5	Tarkista kirjoittimen yläkannen alta, onko kirjoittimessa paperitukos.

Napsauta tätä [image] saadaksesi ohjeita paperitukosten poistamisesta.

Tarkista muut ongelmat

1	Peruuta tulostustyö tulostusjonosta.

Napsauta tätä [image] avataksesi Kirjoittimet-kansion nyt. Kaksoisnapsauta Kirjoittimet-kansiossa HP DeskJet -kuvaketta. Napsauta peruutettavaa asiakirjaa ja valitse sitten Peruuta tulostus Asiakirja-valikosta.

2	Sulje Windows ja käynnistä tietokone uudelleen.

3	Yritä tulostaa yksinkertainen testisivu.

4	Jos testisivu tulostuu, yritä tulostaa uudelleen dokumentti, joka ei tulostunut aiemmin.

5	Jos mahdollista, tiedustele muilta verkossa olevilta, oliko heillä tulostusongelmia.

6	Jos kirjoitin on jaettu paikallisesti, tarkista, toimiiko kirjoitin oikein siihen liitetystä tietokoneesta.

Huomaa:  Jos edellä mainitut toimenpiteet eivät ratkaise ongelmaa, soita verkonvalvojalle. Selitä, mitä olet tehnyt ongelman ratkaisemiseksi.


Topics accessed from Error Messages (in numerical order by context ID)


Kirjoitinporttiongelma

Yritä ratkaista tämä ongelma seuraavasti:

Toinen sovellusohjelma saattaa olla tulostamassa samaan kirjoitinporttiin. Napsauta Peruuta ja odota toisen ohjelman tulostuksen valmistumista. Yritä sitten tulostaa dokumenttisi uudelleen.

Jos samaan porttiin on liitettynä toinen laite (kuten nauhavarmistusasema tai toinen tietokonejärjestelmä), tämä saattaa olla käyttämässä samaa porttia. Napsauta Peruuta ja odota, kunnes toinen laite on lopettanut portin käytön. Yritä sitten tulostaa dokumenttisi uudelleen.

Varmista, että kirjoittimesi on yhdistetty oikeaan porttiin.

Napsauta tätä [image] tarkistaaksesi ja asettaaksesi porttiasetuksen nyt.

Sulje kaikki sovellusohjelmat, katkaise tietokoneesta virta ja kytke se takaisin päälle. Käynnistä Windows uudelleen.

Jos mainitut toimenpiteet eivät korjaa ongelmaa ja virheviesti tulee yhä esiin, kyse saattaa olla laitteistoviasta. Soita HP:n asiakastukikeskukseen.

Napsauta tätä [image] saadaksesi tietoja HP:n asiakastuesta.


Buildtag spacer


Buildtag spacer


Buildtag spacer


Kirjoittimen tiedonsiirto-ongelma

Tietokone ei pysty luomaan kaksisuuntaista tiedonsiirtoyhteyttä kirjoittimesi kanssa.

Varmista ensimmäiseksi, että kirjoittimeen on kytketty virta, ja yritä sitten seuraavia toimia:

Varmista, että kirjoitinkaapeli on tiukasti kiinni kirjoittimessa ja tietokoneessa.

Napsauta tätä [image] suorittaaksesi kirjoittimen tiedonsiirtotestin.


Kirjoitin ei vastaa

Onko DeskJet -kirjoittimesi verkossa?

Napsauta tätä [image] , jos käyttämäsi HP DeskJet -kirjoitin on liitetty verkkoon.

Jos DeskJet -kirjoittimesi ei ole verkossa, kokeile seuraavaa:

Varmista, että kirjoittimeen on kytketty virta ja kansi on kiinni. Kokeile sitten seuraavaa:

Kirjoitin saattaa olla pois linjatilasta. Paina Jatka [image] -painiketta aloittaaksesi tulostuksen.

Jos Jatka-valo vilkkuu, katkaise kirjoittimesta virta ja kytke se takaisin päälle.

Tarkista kirjoittimen kannen alta, onko kirjoittimessa paperitukos.

Napsauta tätä [image] saadaksesi ohjeita paperitukosten poistamisesta.

Varmista, että kirjoitinkaapeli on tiukasti kiinni sekä kirjoittimessa että tietokoneessa.

Huomaa:  Jos tämä viesti tulee usein esiin, suorita kirjoittimen tiedonsiirtotesti. Testistä voit päätellä, salliiko tietokoneyhteys kaksisuuntaisen tiedonsiirron. Kun kaksisuuntainen tiedonsiirto ei toimi, hyödyllisiä tilaviestejä ei tule näyttöön, vaan näytössä näkyy niiden sijaan viesti Kirjoitin ei vastaa.

Varmista, että kirjoitinkaapeli on tiukasti kiinni molemmista päistä. Napsauta sitten tätä [image] suorittaaksesi kirjoittimen tiedonsiirtotestin.


Buildtag spacer


Väärä virrankatkaisu

Kirjoittimen virta on edellisellä kerralla katkaistu väärin.

Käytä aina kirjoittimen etuosassa olevaa Virta [image] -painiketta, kun katkaiset virran.

Jos kirjoittimen virta katkaistaan virtakiskon kytkimestä tai jos virtajohto vedetään pistorasiasta kirjoittimen ollessa tulostamassa tai yläkannen ollessa auki, mustekasettikeinu ei palaudu kotiasentoon. Tämä johtaa mustekasettien kuivumiseen ja mahdolliseen vahingoittumiseen.

Voit estää tämän viestin varmistamalla, että kirjoitin on kokonaan lakannut tulostamasta ja on äänetön, ennen kuin katkaiset virran kirjoittimesta. Älä koskaan katkaise virtaa kirjoittimesta muusta kuin kirjoittimen etuosassa olevasta Virta [image] -painikkeesta.

Jos tulostuslaatu on huonontunut edellisestä käyttökerrasta, mustekasetit tarvitsee ehkä puhdistaa.

Napsauta tätä [image] puhdistaaksesi mustekasetit.


Kirjoittimen muisti on täynnä

Kirjoittimen muisti on täynnä ja aktiivista dokumenttia ei voida tulostaa. Yritä ratkaista tämä ongelma seuraavasti:

Napsauta Peruuta tulostus ja katkaise kirjoittimesta virta ja kytke se takaisin päälle. Tämä toimenpide vapauttaa muistia poistamalla kaikki fontit, jotka on ladattu kirjoittimeen. Yritä tulostusta uudelleen.

Käytä dokumentissasi vähemmän eri kirjasinleikkauksia. (Liian monet kirjoittimeen ladatut fontit täyttävät kirjoittimen muistin.)

Tulosta dokumentti harmaasävyisenä, jos mahdollista.

Poista valinta Lataa TrueType-fontit -valintaruudusta HP DeskJetin asetusohjelmassa ja napsauta sitten OK.

Napsauta tätä [image] käynnistääksesi HP DeskJetin asetusohjelman ja tehdäksesi muutokset.


Mekanismivirhe

Avaa kirjoittimen yläkansi ja tarkista seuraava:

Varmista, että mustekasetin keinusta on poistettu kaikki teippi.

Poista kaikki pakkausmateriaalit kirjoittimesta.

Tarkista rypistyneiden paperien aiheuttama tukos. Poista ylimääräinen paperi ja poista sitten paperitukos teloista.

Napsauta tätä [image] saadaksesi ohjeita paperitukoksen selvittämisestä.

Kun tukos on selvitetty, katkaise virta kirjoittimesta ja kytke se uudelleen päälle.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Buildtag spacer


Väärä kirjoitin

Yritä ratkaista tämä ongelma seuraavasti:

Jos käytössäsi on kirjoittimen jakorasia, valitse HP DeskJet -kirjoitin.

Varmista, että HP DeskJet -kirjoitin on valittu aktiiviseksi tai oletuskirjoittimeksi.

Napsauta tätä [image] tarkistaaksesi tämän ja valitaksesi kirjoittimen nyt.

Asenna kirjoittimen mukana toimitettu ohjelmisto uudelleen.


Buildtag spacer


build tag spacer


Levytila lopussa

Kirjoitinohjelmisto käyttää osaa levytilasta tietojen väliaikaiseen tallentamiseen käsitellessään dokumenttia tulostusta varten. Jos kiintolevy on melkein täynnä, kirjoittimelle ei jää tarpeeksi tilaa tulostustyön käsittelyyn. Yritä ratkaista tämä ongelma seuraavasti:

Kopiot-, Kaksipuolinen tulostus- ja Järjestetty tulostus -vaihtoehdot vaativat ylimääräistä levytilaa. Yritä tulostaa vain yksi kopio tai ota Järjestetty tulostus tai Kaksipuolinen tulostus pois käytöstä.

Napsauta tätä [image] saadaksesi ohjeita tulostusasetusten muuttamisesta.

Jos olet asettanut RAM-levyn väliaikaiseksi hakemistoksi, siinä on todennäköisesti käytettävissä vain 14 megatavua. Kytke RAM-levy pois käytöstä ja yritä tulostusta uudelleen.

Jos mikään yllä mainittu ei auta, yritä poistaa tarpeettomat tiedostot tai ohjelmat kiintolevyltä. Älä poista tiedostoja, joiden tarkoituksesta olet epävarma  muuten voit epähuomiossa poistaa ohjelmiston tarvitsemia tiedostoja.


Buildtag spacer


build tag spacer


Kaksisuuntainen tiedonsiirtoyhteys menetetty

Verkkokäyttäjät:  Tämä ongelma liittyy nykyiseen dokumenttiin. Jos tulostat verkkoon liitetylle DeskJet -kirjoittimelle, tarkista tulostusta odottavien dokumenttien luettelosta, onko dokumenttisi nykyinen dokumentti. Jos se on, seuraa alla olevia ohjeita.

Napsauta tätä [image] tarkistaaksesi tämän nyt.

Tämä virheviesti tulee esiin, kun tulostuksen aikana tapahtuu tiedonsiirtovirhe. Korjaa virhe seuraavien toimenpiteiden avulla:

1	Katkaise virta kirjoittimesta.

2	Sulje kaikki ohjelmat ja käynnistä Windows uudelleen.

3	Kun Windows käynnistyy uudelleen, kytke kirjoittimeen virta.

4	Yritä tulostaa uudelleen.

Jos viesti tulee esiin sen jälkeen, kun olet suorittanut yllä olevat toimenpiteet kahdesti, ota yhteys HP:n asiakastukikeskukseen.

Napsauta tätä [image] saadaksesi tietoja HP:lle soittamisesta.


Buildtag spacer


Buildtag spacer


Ei tarpeeksi tai vähän muistia

Kirjoitinohjain käyttää tulostuksessa tarvittavien tietojen käsittelyyn järjestelmämuistia (RAM). Järjestelmässäsi ei tällä hetkellä ole tarpeeksi muistia käytettävissä tämän dokumentin tulostamiseen.

Yritä vapauttaa muistia seuraavasti:

Sulje nyt käynnissä olevat ohjelmat (mukaan lukien ohjelmat, jotka ovat käynnissä taustalla, kuten näytönsäästäjä).

Kaikki käynnissä olevat ohjelmat jakavat tietokoneesi muistia. Pitämällä ALT-näppäintä alhaalla ja painamalla toistamiseen SARKAIN-näppäintä saat esiin käynnissä olevat ohjelmat. Tuo ohjelma päällimmäiseksi vapauttamalla ALT-näppäin ja sulje ohjelma.

Yritä tulostaa dokumenttisi käyttämällä EconoFast- ja/tai Harmaasävytulostus-asetuksia.

Napsauta tätä [image] saadaksesi ohjeita tulostusasetusten muuttamisesta.

Jos tämä ongelma esiintyy usein ja jos muistiongelmia esiintyy myös muiden ohjelmien käytössä, sinun tarvitsee ehkä lisätä muistia tietokoneeseen.


Buildtag spacer


Buildtag spacer


Väärin tehty asennus

Ongelma on mustekasettien asennuksessa. Yritä ratkaista tämä ongelma seuraavasti:

Varmista, että mustekasetit on asennettu oikein.

Napsauta tätä [image] saadaksesi ohjeita mustekasettien vaihtamisesta.

Tarkista, ettei mustekasetin koskettimissa tai kirjoittimessa ole teippiä.

Mainitut toimenpiteet eivät auttaneet?

Napsauta tätä [image] , jos mikään mainituista toimenpiteistä ei auttanut.


Virhe mustekasetissa

Mustekasetti on viallinen ja se voi vahingoittaa kirjoitinta. Jos tämä on uusi kasetti, palauta se pakkauksessaan ostopaikkaan.

Mustekasetin vaihtaminen on ainoa keino ratkaista tämä ongelma. Älä jatka tulostusta viallisella kasetilla.

Napsauta tätä [image] saadaksesi ohjeita mustekasetin vaihtamisesta.


Kaksisuuntaista tiedonsiirtoyhteyttä ei havaittu

Kirjoittimen tiedonsiirtotesti ei havainnut kaksisuuntaista tiedonsiirtoyhteyttä kirjoittimessasi. Tämä tarkoittaa, että kirjoittimen ja tietokoneen välinen yhteys ei anna kirjoittimen ilmoittaa tärkeitä tietoja takaisin tietokoneelle.

Kun täysi tiedonsiirtoyhteys ei ole käytettävissä, jotkin kirjoittimen toiminnoista eivät enää ole automaattisia, ja monet hyödylliset ponnahdusviestit eivät tule näyttöön.

Korjaa tämä ongelma seuraavien toimenpiteiden avulla:

Varmista, että käyttämäsi kirjoitinkaapeli on tehty kaksisuuntaista tiedonsiirtoa varten.

Käytä kirjoitinkaapelia, joka tukee kaksisuuntaista tiedonsiirtoa (IEEE-1284-yhteensopiva), ja jonka tiedät toimivan oikein.

Varmista, että kirjoitinkaapeli on tiukasti kiinni kirjoittimessa ja tietokoneessa.

Jos käytät jakorasiaa, se ei välttämättä tue kaksisuuntaista tiedonsiirtoa tai sitten joku muu laite käyttää toimitilalinjoja.

Yritä kytkeä kirjoittimesi suoraan tietokoneeseen.

Jos tämän kirjoittimen tiedonsiirtotesti ei vieläkään pysty muodostamaan kaksisuuntaista tiedonsiirtoyhteyttä:

Jos mainitut toimenpiteet eivät auttaneet, tietokoneesta tai jakorasiasta voi puuttua kaksisuuntaista tiedonsiirtoa tukeva laitteisto. Seuraa alla olevia ohjeita:

Voit poistaa kaksisuuntaisen tiedonsiirron käytöstä kirjoittimen ja tietokoneen välillä estääksesi ongelmaan liittyvien viestien ponnahtamisen näyttöön:

Tyhjennä Kaksisuuntainen tiedonsiirto -valintaruutu HP DeskJetin asetusohjelmasta ja napsauta OK. Tämän toiminnon poistaminen käytöstä rajoittaa kirjoittimen kykyä ilmoittaa ongelmista ja tilasta, ja voi myös aiheuttaa joitakin tiedonsiirtoristiriitoja, jotka keskeyttävät tulostustyöt.

Napsauta tätä [image] käynnistääksesi HP DeskJetin asetusohjelman nyt.


Popup Topics (in alphabetical order)


Liitetty verkkoon

Kun kirjoitin on jaettu kahden tai useamman tietokonejärjestelmän kesken verkkoyhteyden kautta, se on liitetty verkkoon. Kun kirjoitin on jaettu jakorasian kautta, kirjoitin ei ole liitetty verkkoon, vaan se kytketään käsin tietokoneesta toiseen.


Oletuskirjoitin

Kirjoitin, jonka avulla tulostetaan silloin, kun valitset Tulosta-komennon määrittämättä erikseen sovellusohjelman kanssa käytettävää kirjoitinta. Oletuskirjoittimen pitäisi olla kirjoitin, jota käytät useimmiten.


Fontti

Fontti on kokoelma erilaisia kirjasinleikkauksia tai tyylejä, joiden avulla luot tekstiisi tietyn ulkoasun. Katso myös TrueType-fontti.


Harmaasävy

Harmaasävy koostuu harmaan eri sävyistä  valkoisesta mustaan. Kun tulostat väridokumenttia mustavalkoisella kirjoittimella, värit muunnetaan ja toistetaan niitä vastaavina harmaasävyinä.


HP DeskJetin Työkalut

HP DeskJet Työkalujen avulla pääset käsiksi tietoon, joka on tarpeen kirjoitinta käyttäessäsi, mukaan lukien toimenpideohjeet kirjoittimella tehtäville perustöille, vianmääritysohjeet yleisiin tulostusongelmiin, kirjoittimen tilatiedot ja kirjoittimen toiminnot, kuten testisivujen tulostus ja mustekasettien kohdistaminen.


HP:n tulostusasetukset -valintaikkuna

HP:n tulostusasetukset -valintaikkunan avulla pääset käsiksi kirjoittimesi ominaisuuksiin sovellusohjelmastasi kuten tekstinkäsittely- tai grafiikkaohjelmasta. HP:n tulostusasetukset -valintaikkunaa voit käyttää tulostuslaadun säätämiseen, sivun suunnan vaihtoon, paperin tyypin ja koon määrittelyyn ja ColorSmartin asetuksiin.


Paikallisesti jaettu

Paikallisesti jaettu kirjoitin on liitetty suoraan verkossa olevan tietokoneen rinnakkaisporttiin, ja se on asetettu jaettavaksi muiden verkossa olevien tietokoneiden kesken.


Suunta tai sivun suunta

Suunta, jossa tiedot tulostuvat sivulle. Valitse Pystysuunta, jos haluat tulostaa paperin lyhyen sivun suuntaisesti, kirjetyyliin. Valitse Vaakasuunta, jos haluat tulostaa paperin pitkän sivun suuntaisesti, laskentataulukon tyyliin.


Julkaisutiedot

Tämä dokumentti sisältää tietoja tunnetuista ohjelmistoristiriidoista ja muita tietoja, joita ei ole käsikirjoissa eikä näyttöohjeissa.


Itsetestisivu

Voit tulostaa itsetestisivun varmistuaksesi kirjoittimen oikeasta toiminnasta, ja että kaapeliliitäntä täyttää vähimmäisvaatimukset. Itsetestisivun voit tulostaa Kirjoitinpalvelut-välilehdestä HP DeskJetin Työkaluista.


TrueType-fontti

TrueType on teknologia, jonka avulla voidaan luoda minkä tahansa kokoisia fontteja yhdestä perusmuodosta. TrueType-fontit ovat skaalattavissa. Voit skaalata niitä koska tahansa tietokoneesi näytössä tai kirjoittimessa käytettäväksi. Tämä on Windowsissa käytettävä fonttien vakioskaalaustekniikka.


Kaksisuuntainen tiedonsiirto

Kaksisuuntainen tiedonsiirto mahdollistaa tila- ja virheilmoitusten lähettämisen kirjoittimelta tietokoneellesi. Kaksisuuntainen tiedonsiirto vaatii korkealaatuisen rinnakkaiskaapelin käyttöä (esim. IEEE-1284-yhteensopiva).